Bergen (NTB-Kjell Sletta): Helseminister Anne-Grete Strøm-Erichsen (Ap) og fagmiljøet i Helsedirektoratet mener befolkningen vil få et bedre tilbud med en kombinasjon av fødestuer lokalt og fødeavdelinger ved færre sykehus. Strøm-Erichsen sier at hun har forståelse for protestene som kommer mot regjeringens vedtak om å legge ned fødeavdelingen ved Nordfjord sjukehus og redusere tilbudet i Odda, Lærdal og Gravdal i Lofoten. Men det vil gi et bedre tilbud til flere, mener hun.